Kõrgemad vähid

Kõrgemad vähid ehk ülemvähid (Malacostraca) on suurim vähkide alamklass, kuhu kuuluvad näiteks kümnejalalised, ahasvähilised ja hiilgevähilised. Samuti kuuluvad siia kirpvähilised ja eluks maal kohanenud kakandilised. Esimesed ülemvähid tekkisid Maale Kambriumi ajastul.

Praegu ei ole teadlased ülemvähkide klassifitseerimisel jõudnud üksmeelele: mõned loevad need klassi, teised aga alamklassi hulka.

Seltsid 
Ahasvähilised (Leptostraca)
Seitserindlülilised (Anaspidacea)
Kaheksarindlülilised (Bathynellacea)
Ebakaheksarindlülilised (Stygocaridacea)
Lõugjalalised (Stomatopoda)
Müsiidilised (Mysidacea)
Põnguskilbilised (Cumacea)
Sõrgkakandilised (Tanaidacea)
Koopavähilised (Spelaeogiphacea)
Sarnaslülilised (Thermosbanacea)
Kakandilised (Isopoda)
Kirpvähilised (Amphipoda)
Hiilgevähilised (Euphausiacea)
Kümnejalalised (Decapoda)